Diari Oficial de la Generalitat Valenciana


Sumari del DOGV 5700, del 11-02-2008 (2008/1650)

RESOLUCIÓ de 14 de desembre de 2007, de la Conselleria de Cultura i Esport, per la qual es reconeix la Bodega El Olivar, Bétera (València), com a Col·lecció Museogràfica Permanent de la Comunitat Valenciana.
---------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5700

Data del DOGV
:   11-02-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/1650


Data del document
:   14-12-2007

Organisme emissor
:   Conselleria de Cultura i Esport

Tipus de document
:   Resolució

Descriptors 

:   * Bétera
    * legislació
    * museu

RESOLUCIÓ de 14 de desembre de 2007, de la Conselleria de Cultura i Esport, per la qual es reconeix la Bodega El Olivar, Bétera (València), com a Col·lecció Museogràfica Permanent de la Comunitat Valenciana. [2008/1650]  
Vista la documentació presentada per María Gómez-Lobo Navarro en què sol·licita el reconeixement de la col·lecció museogràfica Bodega El Olivar, Bétera (València), com a Col·lecció Museogràfica de la Comunitat Valenciana. Tenint en compte que la col·lecció complix tots els requisits establits en la Llei 4/1998, d'11 de juny, de la Generalitat Valenciana, del Patrimoni Cultural Valencià, i en l'Orde de 6 de febrer de 1991, de la conselleria de Cultura, Educació i Ciència, per la qual es regula el reconeixement de museus i col·leccions museogràfiques permanents de la Comunitat Valenciana.  
Vistos els informes favorables de la Inspecció de Béns Mobles i del Servici de Museus i a proposta de la directora general de Patrimoni Cultural Valencià, de 12 de desembre de 2007, resolc:  
Primer  
Reconéixer la col·lecció museogràfica Bodega El Olivar, Bétera (València), com a Col·lecció Museogràfica de la Comunitat Valenciana, als efectes establits en la Llei 4/1998, d'11 de juny, de la Generalitat Valenciana, del Patrimoni Cultural Valencià, i en l'Orde de 6 de febrer de 1991 de la conselleria de Cultura, Educació i Ciència.  
Segon  
Publicar la present resolució en el DOCV.  
Tercer  
Segons el que disposa l'article 13 de l'orde esmentada, la conselleria de Cultura i Esport podrà anul·lar el reconeixement de la col·lecció si es deixen de complir alguns dels requisits exigits en l'orde.  
Quart  
Contra esta resolució, que posa fi a la via administrativa, es pot interposar potestativament recurs de reposició o plantejar directament recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició ha d'interposar-se davant de la consellera de Cultura i Esport en el termini d'un mes comptador des de l'endemà de la publicació.  
b) El recurs contenciós administratiu ha de plantejar-se davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos comptadors des de l'endemà de la publicació.  
En el cas que el recurrent siga una administració pública, s'haurà d'ajustar a l'article 44 de la Llei 29/1998, de 13 de juliol, Reguladora de la Jurisdicció Contenciosa Administrativa.  
València, 14 de desembre de 2007.- La consellera de Cultura i Esport: Trinidad Mª Miró Mira.